سیگارین پیس تأثیرلری ۳ نسیلدن سونرا بئله اورتایا چیخابیلیر.
اینگیلتره‌نین بریستول بیلیم‌یوردو بیلیم انسانلاری، چئوره‌سل بیر معروض قالمانین دؤرد قوشاق بویونجا نسیللرآراسی تأثیرلری اولدوغونو کشف ائتدی.
گله‌جک نسیللرین آتالارینین سیگار توستوسو کیمی زهرلی دوروملارا معروض قالماسینین، نسیللر بویو تأثیری اولدوغو اورتایا چیخدی.
اپیدمیولوگ جن گولدینگ و اکیبی، ۱۹۹۰.جی ایللرین باشیندا باشلایان و ایلک اولاراق بویلو قادینلار و اونلارین عائله‌لری اوزرینده آپاریلان آراشدیرمادا الده ائدیله‌ن بیلگیلری دگرلندیردی.
۹۰.جی ایللرین اوشاقلاری آراشدیرمادان الده ائدیله‌ن سورغو بیلگیلرینین ۲۰۱۴ ایلینده‌کی تحلیلی، ۱۱ یاشیندان قاباق سیگار چکمه‌یه باشلایان آتالارین اوغوللارینین، اورتالاما بئل چئوره‌سی ایله بیرلیک‌ده داها یوکسک بد‌ن کوتله‌سی اندکسینه صاحب اولما احتمالینی گؤستردی.
آنا طرفیندن دده‌لرین آتالاری بلوغ اؤنجه‌سی سیگار چکمه‌یه باشلایاندا، اونلارین نوه‌لرینین دئییل، نوه‌لرینین نوه‌لرینده ۱۷ و ۲۴ یاشلاریندا آشیری بدن یاغی گؤرولدو.
بو وضعیتین نسیللر بویو داها دا گئنیشله‌دیگینی و تکجه آتادان اوغلونا دئییل، هم ده دده‌دن نوه‌یه و بؤیوک بؤیوک دده‌دن اونون بؤیوک دده‌سینه عکس ائتدیگی معین ائدیلدی.
آراشدیرماچیلار، بنزر بیر تأثیرین، آرادان گئچن نسیللر ۱۳ یاشدان کیچیک ایکن منتظم اولاراق سیگار چکمدیکده بئله گؤروله‌بیله‌جگینی و دؤرد نسیل بویو قوشاقلارآراسی بیر ائتکینین اثبات ائدیلدیگینی گؤستریر.
آراشدیرماچیلار، کؤک اوشاقلارین، ارگنلیک چاغینا گیرمه‌دن قاباق سیگار چکن آتالاری ندنی ایله بو وضعیته دوشدوگونو بیلدیریر.
